Ronny och Ragge

Ronny och Ragge er en svensk komiserie skapt og spilt av Fredde Granberg og Peter Settman tidlig på 1990-tallet. Serien handler om to om fiktive raggare; Settman portretterte den lyse Ronny Stenström, og Granberg portretterte den mørke Ragge, hvis egentlige navn er Ragnar. De dukket først opp i sketsjer på svensk TV, og fikk deretter sin egen serie kalt Byhåla på Sveriges Television.

De opptrådte i komiserien Byhåla (en parodi på den svenske såpeoperaen Storstad), og hadde sin storhetstid i 1991–1993. De ga ut singelen Brylcreme, stålkam och gällivarehäng og senere albumet Let's Pök! (uten den nevnte singelen). Albumet inneholdt hits som «Rara söta Anna», «De e' sommar» og «Köra fort som fan».

Ronny och Ragge gjorde en rekke svenske slanguttrykk kjent for de brede lag av befolkningen; noen eksempler er «pök» (attraktiv kvinne), «pöka» (ha sex), «pök bag» (kondom), «raggarballe med svängdörrar» (pølse, brød, boston agurk, rekesalat, sennep og ketchup) og «gällivarehäng» (sagging). Andre særtrekk var at de uttalte bilmerket Ford som Fårrd og bestilte sjokoladedrikken Pucko til pølsene.

Filmografi 
 Byhåla (utgitt redigert på VHS som The bebis years)
 Byhåla 2: Tillbaka till Fårrden (utgitt redigert på VHS som Tillbaka till Fårrden 1 og Tillbaka till Fårrden 2)
 Byhåla 3 (utgitt redigert på VHS som Resan till Hollywood)
 Rise of the condome factory
 The Pöka Ståry (klipp fra konsertturnéen som fant sted)

DVD-utgaver 
 Ronny & Ragge: Still Pöking (en dobbel-DVD med alle episodene av Byhåla samt en nedkortet versjon av filmen Pökpåsefabriken (også kalt Kondomfabriken) og musikkvideoen til samme film)
 Ronny & Ragge: Still Pöking EXTRA ALLT – Special Edition (en dobbel DVD med alle episodene av Byhåla samt uklippet Pökpåsefabriken, intervjuer, slettede scener, musikkvideoer og øvinger)
 Ronny & Ragge: The live konsär (vist i SVT som The Pöka Ståry)

Diskografi 
 1992: Join The Fårrd-Ride (EP)
 1993: Köra Fort Som Fan!! ‎(CD, Maxi)
 1993: Tomten E' Full (De' E' Sommar?) ‎(CD, singel)
 1993: Brinkenstjärna / Ronny & Ragge - Var Ska Vi Sova I Natt / Köra Fort Som Fan ‎(12", Promo)
 1993: Rara Söta Anna / Min Wunderbaum ‎(CD, singel)

Referanser

Eksterne lenker 

Svensk kultur
Svenske komiserier
Svenske TV-serier fra 1990-årene
TV-produksjoner på SVT